*1. számú melléklet a / 2018. sz. Képv. test. határozathoz*

**Előszerződés**

**területi ellátási kötelezettségű felnőtt háziorvosi szolgálat végzésére**

(tervezet)

###### amely létrejött egyrészről

###### Kiskőrös Város Önkormányzata (székhelye: 6200 Kiskőrös, Petőfi tér 1. törzsszáma: 724782, statisztikai számjele:15724784-8411-321-03, képviseletében Domonyi László polgármester), mint egészségügyi alapellátásra kötelezett (továbbiakban: Megbízó),

másrészről **dr. Schütz Nikolett** (szül.: Kiskunhalas, 1989. szeptember 14. an: Sörföző Mária Magdolna, működési nyilvántartási száma: 77941, lakcíme: 6230 Soltvadkert, Dobó István utca 6. szám) okleveles orvosdoktor (továbbiakban: Megbízott) (együttesen: Szerződő felek) között alulírott helyen és időben, az alábbi feltételekkel:

1. Szerződő felek megállapítják, hogy 2018. június 15. napján adásvételi szerződés jött létre dr. Martinkó István ( szül.: Kiskőrös, 1963. január 11. an: Breznyán Mária, lakcíme : Soltszentimre, Dózsa György u. 53.), mint eladó és Megbízott, mint vevő között a kiskőrösi 2. számú felnőtt háziorvosi körzethez (a továbbiakban: Praxis) kapcsolódó praxisjog átruházása tárgyában.
2. Az előszerződés tárgya a Praxis feladatai ellátására vonatkozó, az önálló orvosi tevékenységről szóló 2000. évi II. törvény 2/B. § szerinti feladat-ellátási szerződés megkötése.
3. A Megbízott a területi ellátási kötelezettségét a Kiskőrös, belterületi 2623 hrsz-on nyilvántartott, természetben Kiskőrös, Petőfi Sándor út 14. szám alatt található, a DLB Holding Kft. (6200 Kiskőrös, Petőfi Sándor út 14. ) tulajdonában lévő ingatlanban elhelyezkedő, Kiskőrös Város Önkormányzata használatában lévő orvosi rendelő helyiségben teljesíti, melyet a Megbízó térítésmentesen biztosít számára.
4. Szerződő felek tudomásul veszik, hogy a Polgári Törvénykönyvről szóló 2013. évi V. törvény (továbbiakban: Ptk.) 6:73. § (1) bekezdése alapján a feladat-ellátási szerződést jelen előszerződésben rögzített feltételek teljesülését követően, de legkésőbb jelen előszerződés 6. pontjában rögzített határidőig kötelesek megkötni.
5. Szerződő felek rögzítik, hogy a Praxis háziorvosi feladatainak ellátására határozatlan idejű, de legalább 5 évre szóló feladat-ellátási szerződést kötnek, amennyiben Megbízott a Praxisra vonatkozó praxisengedély megszerzését igazolja.
6. A Megbízó köteles az 5. pontban foglaltak teljesülése esetén legkésőbb a praxisengedély megszerzésének igazolását követő 30 napon belül a……./2018. számú Képv. test. határozattal jóváhagyott tartalmú feladat-ellátási szerződés megkötésére.
7. Szerződő felek rögzítik, hogy a feladat-ellátási szerződésben szabályozzák a feladat-ellátás feltételeit.
8. Jelen előszerződésben nem szabályozott kérdésekben a hatályos egészségügyi és társadalombiztosítási jogszabályokat, valamint a Ptk. rendelkezéseit kell alkalmazni.
9. Szerződő felek bármelyike megtagadhatja a szerződés megkötését a Ptk. 6:73. § (3) bekezdésében meghatározott esetekben, továbbá a jelen előszerződésben előírt feltételek hiánya esetén. Ha valamely fél az 6. pont szerinti határidőn belül a feladat-ellátási szerződés megkötését a jelen előszerződés szabályaival ellentétesen megtagadja, a másik fél a bíróságtól kérheti a szerződés létrehozását.
10. A szerződésből eredő esetleges jogvita esetén a felek hatáskörtől függően a Kiskőrösi Járásbíróság kizárólagos illetékességét kötik ki.
11. Jelen előszerződés az aláírás napjától 2018. november 30. napjáig hatályos, de az előszerződés megszűnik, ha a Szerződő felek feladat-ellátási szerződést kötnek.
12. Jelen előszerződést Szerződő felek elolvasás és értelmezés után, mint akaratukkal mindenben megegyezőt jóváhagyólag aláírták.
13. Jelen előszerződés 5 példányban készült, aKépviselő-testületaz előszerződést a ……../2018. (…….) számú határozatával hagyta jóvá.

**Kiskőrös,2018.**

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Domonyi László Dr. Schütz Nikolett

polgármester okleveles orvosdoktor

 Ellenjegyzem:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Dr. Turán Csaba

 jegyző

Melléklet:

A Képviselő-testület …../2018. (….) számú határozata